Trogellus

Trogellus er en slekt av biller som hører til familien hjortebiller.

Utseende 
Nokså små og brede hjortebiller. Kroppen er oval sett ovenfra, tett kledt med lyse skjell og ganske matt. Artene kan overflatisk minne om knokkelbiller (Trogidæ), og slekten har fått navn etter dette. Hannens kjever er ikke forstørrede og antennene ganske korte. Antennenes klubbe er tre-leddet og ikke tydelig vifteformet. På farge er de mørke, men kledt med fine skjell som kan danne fargeflekker. Beina er ganske korte.

Levevis 
Larvene utvikler seg i soppinfisert, død ved.

Utbredelse 
Slekten er utbredt i Mellom-Amerika, fra det nordøstlige Mexico i nord til den sørlige Panama i sør.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae
 Underfamilien Aesalinae 
 Slekten Trogellus Paulsen, 2013
 underslekten Mayaesalus Paulsen, 2013
 Trogellus catrachitus Paulsen, 2013
 Trogellus narizotus Paulsen, 2013
 Trogellus trifinius Paulsen, 2013
 underslekten Trogellus (i snever forstand)
 Trogellus herrmanni Paulsen, 2013 
 Trogellus neotropicalis (Bates, 1886)
 Trogellus ticiticus Paulsen, 2013
 underslekten Trogoides Paulsen, 2013
 Trogellus chapinitus Paulsen, 2013
 Trogellus hawksi Paulsen, 2013
 Trogellus maesi Paulsen, 2013
 Trogellus trajectus Paulsen, 2018 
 Trogellus trogoides (Albers, 1883)

Referanser

Eksterne lenker 
 

Hjortebiller
Biller formelt beskrevet i 2013
Dyr formelt beskrevet av Matthew J. Paulsen